Public procurement notice: Voluntary Ex Ante Transparency Notice
Published: 2021-05-14
Buyer: Danish Defence Acquisition and Logistics Organization
Country: DK
Contract type: Supplies
Procedure: Negotiated without a prior call for competition
CPV classification: 35000000: Security, fire-fighting, police and defence equipment
Estimated value: 11140809.6 DKK

Technical requirements: Denne bekendtgørelse med henblik på frivillig forudgående gennemsigtighed er offentliggjort, idet FMI ønsker at foretage en direkte tildeling af aftale om levering af 10 000 25 x 137 mm. patroner (PGU-48) til brug for F-35 direkte til RWM Schweiz. Det er nødvendigt at anskaffe de pågældende ydelser til brug for Forsvarets F-35, der sættes i drift medio 2023.
Det er FMI’s vurdering, at aftalen om anskaffelse af 10 000 25 x 137 mm. patroner (PGU-48) til brug for krigssituationer kan indgås direkte med RWM Schweiz i medfør af forsvarsdirektivets artikel 28, stk. 1, litra e, da betingelserne for, at en kontrakt af tekniske årsager eller af årsager, der vedrører beskyttelsen af enerettigheder, kun kan tildeles til en bestemt aktør, er opfyldte. Denne vurdering er særligt baseret på, at RWM Schweiz er den eneste leverandører, der kan levere krigsskarp ammunition til brug for F-35 med de påkrævede godkendelser og certificeringer på det tidspunkt, hvor F-35 skal være klar til operationel brug, og at ammunitionen derfor skal være leveret.
Datoen angivet i bekendtgørelsens pkt. V.2.1) er datoen for beslutningen om at tildele kontrakten/rammeaftalen direkte og ikke datoen for kontraktens/rammeaftalens indgåelse. Kontrakten vil ikke blive indgået/underskrevet, før udløbet af en periode på 10 dage fra offentliggørelse af denne bekendtgørelse, jf. yderligere pkt. VI.4.3).
FMI følger proceduren i klagenævnslovens § 4 (lovbekendtgørelse nr. 593 af 2.6.2016 om Klagenævnet for Udbud, tilgængelig på www.retsinformation.dk). Kontrakten vil ikke blive indgået før efter udløbet af 10 kalenderdage regnet fra dagen efter den dag, hvor denne bekendtgørelse er offentliggjort, jf. klagenævnslovens § 4, stk. 1, nr. 2.
I henhold til klagenævnslovens § 7, stk. 3, skal en klage over, at ordregiveren i strid med udbudsreglerne har indgået en kontrakt uden forudgående offentliggørelse af en udbudsbekendtgørelse i Den Europæiske Unions Tidende, i tilfælde hvor en ordregiver har fulgt proceduren i § 4, være indgivet til Klagenævnet for Udbud inden 30 kalenderdage regnet fra dagen efter den dag, hvor ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt, forudsat at bekendtgørelsen indeholder begrundelsen for ordregiverens beslutning om at tildele kontrakten uden forudgående offentliggørelse af en udbudsbekendtgørelse i Den Europæiske Unions Tidende.
Senest samtidig med at en klage indgives til Klagenævnet for Udbud, skal klageren skriftligt underrette ordregiveren om, at klage indgives til Klagenævnet for Udbud, og om, hvorvidt klagen er indgivet i den periode på 10 kalenderdage, som er fastsat i § 4, stk. 1, nr. 2. I tilfælde, hvor klagen ikke er indgivet i den nævnte periode, skal klageren tillige angive, hvorvidt der begæres opsættende virkning, jf. § 12, stk. 1.
Klagenævnet for Udbuds egen vejledning om klager er tilgængelig på hjemmesiden angivet i pkt. VI.4.1).


Winner: Rheinmetall Schweiz AG (RWM Schweiz)
Award value: 11140809.6